[{"text_idx": "#000005", "text": "Paljud planeedid saavad eluko\u0303lblikuks hilinemisega"}, {"text_idx": "#000006", "text": "Iga tulise taevata\u0308he u\u0308mber on eluko\u0303lblikkuse vo\u0308o\u0308nd, kus ei ole ei liiga kuum ega mitte ka liiga ku\u0308lm vedelas olekus vee leiduda vo\u0303imiseks. Ku\u0308simus on aga selles, kas seal vo\u0308o\u0308ndis leidub ka planeete ja kas neil planeetidel kedagi elab."}, {"text_idx": "#000007", "text": "Kaks Ameerika teadlast on nu\u0308u\u0308d po\u0303hjalikumalt mo\u0303tisklenud selle u\u0308le, kuidas vo\u0303ib planeedi elukandvust mo\u0303jutada tema ajalugu."}, {"text_idx": "#000009", "text": "Seega vo\u0303ib mo\u0303ni planeet olla tekkinud eluko\u0303lblikkusvo\u0308o\u0308ndist kaugel va\u0308ljas, aga osutuda miljonite vo\u0303i miljardite aastate pa\u0308rast u\u0308hta\u0308kki ses vo\u0308o\u0308ndis olevaks."}, {"text_idx": "#000010", "text": "Neil planeetidel on algul kogu vesi olnud kas aurunud vo\u0303i ja\u0308a\u0308tunud olekus, miska mingit elu ei ole seal pikka aega tekkida saanudki. Kui aga tingimused soodsaks saavad, on elu tekkeks ja arenguks selle vo\u0303rra va\u0308hem aega ja\u0308a\u0308nud."}, {"text_idx": "#000011", "text": "Tuchow ja Wright nimetavad vo\u0303rguvaramus arXiv avaldatud kirjutises niisuguseid planeete hilinemisega eluko\u0303lblikuks saanud planeetideks."}, {"text_idx": "#000012", "text": "Nad va\u0308idavad arvutuste po\u0303hjal, et olenevalt eluko\u0303lblikkusvo\u0308o\u0308ndi ma\u0308a\u0308ratlemisest vo\u0303ib niisuguseid planeete ko\u0303igi planeetide seas olla 29 kuni 74 protsenti."}, {"text_idx": "#000013", "text": "Neil planeetidel saab vesi nu\u0308u\u0308d vedelas olekus olla, aga vo\u0303ib juhtuda, et vett on elu jaoks va\u0308heks ja\u0308a\u0308nud. Kui planeet on tekkinud eluvo\u0308o\u0308ndist kuumemas keskkonnas, siis vo\u0303ib kogu vesi olla ilmaruumi aurunud. Kui planeet on tekkinud ko\u0303va ku\u0308lma ka\u0308es, vo\u0303ib suur osa vett olla ja\u0308a\u0308nud raskesti sulava ja\u0308a\u0308 koostisse."}, {"text_idx": "#000014", "text": "Me ei tea kuigi ha\u0308sti, kuidas Maal elu tekkis, veel va\u0308hem teame, kuidas elu mo\u0303nel eksoplaneedil vo\u0303iks tekkida, aga vo\u0303ime arvata, et hilinemisega eluko\u0303lblikuks saanud planeetidel peab elu oma tekkel ja arengul rohkem takistusi u\u0308letama kui muudel planeetidel."}, {"text_idx": "#000015", "text": "Selle tagaja\u0308rjel vo\u0303ib universumi elurikkuski olla va\u0308iksem, kui muidu oleks."}, {"text_idx": "#000016", "text": "Teadusuudised on Vikerraadios eetris esmaspa\u0308evast reedeni ca kell 8.35 ja laupa\u0308eval ca kell 8.25."}, {"text_idx": "#000017", "text": "Linnutee galaktika kubiseb u\u0308ksikutest planeetidest"}, {"text_idx": "#000018", "text": "Linnutee punastel ka\u0308a\u0308busta\u0308htedel on rohkesti eluko\u0303lblikke planeete"}, {"text_idx": "#000020", "text": "Marsil on va\u0308he mineraale, sest puuduvad elu ja laamad"}, {"text_idx": "#000022", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000023", "text": "Augusti lo\u0303pus saab na\u0308ha haruldast superkuud"}, {"text_idx": "#000024", "text": "Solar Orbiter leidis pa\u0308ikesetuule vo\u0303imaliku allika"}, {"text_idx": "#000025", "text": "Galaktikate mustad augud on arvatust rahulikumad"}, {"text_idx": "#000026", "text": "Pa\u0308ike ajas Neptuuni pilved laiali"}, {"text_idx": "#000027", "text": "Pa\u0308ikesesa\u0308ra sisaldab u\u0308llatavalt energilisi gammafootoneid"}, {"text_idx": "#000028", "text": "Venemaa proovib pa\u0308rast 50 aastat taas Kuul maanduda"}, {"text_idx": "#000031", "text": "Video: seminar Eesti teaduseetika hetkeseisust ja tulevikust"}, {"text_idx": "#000032", "text": "Avastatud aine aitab astronautide luid hoida"}, {"text_idx": "#000037", "text": "O\u0303htuso\u0308o\u0308k maailma lo\u0303pus ehk mis saab elust tulevikus"}, {"text_idx": "#000039", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000040", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000041", "text": "100 aastat kosmoloogilist konstanti \u2013 universumi suurim mo\u0303istatus (1/2)"}, {"text_idx": "#000043", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000044", "text": "Teadlased na\u0308gid esimest korda gravitatsioonilaineid"}, {"text_idx": "#000046", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]